stanford-oval/wikipedia huggingface dataset:
Sariini

| Sariini |
| --- | --- |


Tunnisteet
IUPAC-nimi:  2-(fluorometyylifosforyyli)oksipropaani
CAS-numero:  107-44-8
PubChem CID:  7871
SMILES:  CC(C)OP(=O)(C)F
Ominaisuudet
Molekyylikaava:  C4H10FO2P
Moolimassa:  140,09 g/mol
Sulamispiste:  –56 °C (217 K)
Kiehumispiste:  158 °C (431 K)
Tiheys:  1,1 g/cm3
Taistelukärki jonka sisällä on pienempiä sariinia sisältäviä säiliöitä
Sariini (tunnus GB) eli O-isopropyylimetyylifosfonofluoridaatti (C4H10FO2P) on organofosfaatteihin kuuluva, äärimmäisen myrkyllinen yhdiste, jota käytetään kemiallisena aseena. YK on luokitellut sen joukkotuhoaseeksi. Aineen valmistus ja hallussapito on ollut laitonta vuodesta 1993. Huoneenlämpötilassa sariini on väritön ja hajuton neste.
Biologiset vaikutukset

Sariini vaikuttaa muiden hermokaasujen tapaan organismin hermojärjestelmään.
Kun normaalisti toimiva liikehermo saa ärsykkeen, se vapauttaa asetyylikoliinia, mikä välittää ärsykkeen lihakseen tai elimeen. Kun viesti on lähetetty, asetyylikoliiniesteraasi-niminen entsyymi hajottaa asetyylikoliinin, jolloin lihas tai elin palautuu lepotilaan.
Sariini haittaa hermojärjestelmän toimintaa erittäin voimakkaasti estämällä koliiniesteraasin toiminnan. Se muodostaa entsyymin kanssa kovalenttisen sidoksen juuri siinä kohdassa, jossa asetyylikoliinin hydrolyysi tapahtuu. Asetyylikoliinin pitoisuus kasvaa ja kaikki hermoimpulssit pääsevät jatkuvasti välittymään.
Ensimmäiset oireet sariinialtistuksen jälkeen ovat vuotava nenä, puristava tunne rinnassa sekä pupillien supistuminen. Uhrilla on pian tämän jälkeen hengitysvaikeuksia, pahoinvointia ja hän voi kuolata. Tätä seuraa pidätyskyvyn menettäminen sekä oksentaminen, minkä jälkeen uhri nykii ja kouristelee. Lopulta uhri vaipuu koomaan ja tukehtuu.
Valmistus ja rakenne

Sariini on kiraalinen, ja kuten yleensä, raseeminen molekyyli, jossa on neljä substituenttia kiinni tetrahedraalisessa fosforikeskustassa. Valmistuksessa käytetään metyylifosfonyylidifluoridia ja isopropanolia.
Alkoholyysireaktiossa syntynyt fluorivety neutraloidaan isopropyyliamiinilla. Valmistuksessa käytettävät aineet voidaan käytännössä säilyttää sellaisenaan ja antaa reagoida vasta käyttöpaikalla, eli sariini muodostetaan vasta hyökkäyksen aikana, ja kuljetus on turvallisempaa. Fluorivety on itsekin huomattavan myrkyllinen ja siten lisää aseen tehoa in situ .
Käyttö aseena

Irakin Kurdistanissa, Halabjassa maaliskuussa 1988 Saddam Husseinin käskystä toteutetuissa pommituksissa oli käytössä kemiallisia aseita. Viisi tuntia kestäneissä pommituksissa kuoli 5 000 ja loukkaantui 10 000.
Korkein totuus
Japanin Matsumotossa kesäkuussa 1994 Korkein totuus -kultin jäsenet tekivät terrori-iskun, jossa kuoli kahdeksan ja loukkaantui yli 200 ihmistä.
maaliskuussa 1995 Korkein totuus -kultin jäsenten tekemässä terrori-iskussa Tokion metroon kuoli 12 ihmistä ja yli 1 000 loukkaantui.
Syyrian sisällissota
elokuussa 2013 Ghoutassa, Syyrian sisällissodan pahin sariinihyökkäys: 3 600 loukkaantunutta ja 800–1 400 kuollutta. Euroopan unionin mukaan iskusta on vastuussa Syyrian hallituksen joukot.
4. huhtikuuta 2017 74–100 ihmistä kuoli ja ainakin 300 loukkaantui Khan Sheikhunin kaupunkiin Syyriassa tehdyssä iskussa, jossa epäillään käytetyn sariinia. Iskun tekijää ei tiedetä varmasti.
Huhtikuuhun 2017 mennessä Syyrian sisällissodassa on arvioitu kuolleen kemiallisin asein toteutetuissa sotatoimissa 1 000–1 700 siviiliä. Kuolonuhreista ainakin 60 prosenttia on kuollut sariiniin.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Sarin (englanniksi)
KEGG: Sarin (englanniksi)
The National Institute for Occupational Safety and Health (NIOSH): Sarin (englanniksi)
Sariini (punainen), asetyylikoliiniesteraasi (keltainen), asetyylikoliini (sininen).
Sariinitehtaan vuotojen testaamista kaneilla
Käännös suomeksi
Santa Cruz (Kalifornia)

| Santa Cruz |
| --- | --- |

 Koordinaatit: 36°58′19″N, 122°1′35″W 
Valtio:  Yhdysvallat
Osavaltio:  Kalifornia
Piirikunta:  Santa Cruz
Hallinto:  
 – Pormestari:  Cynthia Mathews
Pinta-ala:  
 – Kokonaispinta-ala:  40,4 km²
 – Josta vettä:  8 km² 
Korkeus:  11 m
Väkiluku (2013):  62 864
Aikavyöhyke:  UTC−8 (UTC−7)
Lempinimi::  Surf City
 
 www.ci.santa-cruz.ca.us 
Infobox OKVirheellinen NIMI-arvo: 
Näkymä Santa Cruziin
Cooper Street
Proteakasveja, Santa Cruz Arboretum
Santa Cruz on kaupunki Santa Cruzin piirikunnassa, Kaliforniassa, Yhdysvalloissa. Kaupungissa asui vuoden 2013 väestönlaskennassa 62 864 ihmistä. Kaupunki sijaitsee Monterey Bayn pohjoisosassa. Santa Cruz sai kaupunkioikeudet vuonna 1866.
Historia

Vuonna 1769 espanjalainen Don Gaspar de Portolá saapui paikalle ja antoi alueen joelle nimeksi San Lorenzo Pyhän Laurentiuksen kunniaksi. Kukkulat hän nimitti Santa Cruziksi (suom. pyhä risti).
Vuonna 1791 isä Fermín Lasuén perusti lähetysaseman Santa Cruziin. Vuonna 1797 espanjalaiset perustivat siirtokunnan (Villa de Branciforte), joka toisin kuin lähetysasemat, oli maallinen yhteisö. Siirtokunnan tarkoitus oli Uuden-Espanjan provinssin ja territorion Alta Californian (engl. Upper California) asuttaminen ja  puolustaminen Venäjää, Englantia ja Ranskaa vastaan. Villa de Branciforte yhdistyi myöhemmin Santa Cruzin lähetysasemaan.
1820-luvulla Meksiko otti alueen hallintaansa. Vuonna 1846 alue palasi Yhdysvalloille. Amerikkalaisia oli jo saapunut suurin joukoin. Kaliforniasta tuli osavaltio 1850. Santa Cruzin piirikunta perustettiin 1850. Vuosisadan vaihteessa puunkorjuu, maatalous, kalkin jalostaminen ja kalastus olivat alueen pääelinkeinot. Suosiollisen ilmaston ja luonnonkauneuden ansiosta Santa Cruzista tuli suosittu lomakeskus.
Väestö

Vuoden 2010 väestönlaskennan mukaan valkoihoisia oli 74,5 %, latinoja (mitä tahansa rotua; alkuperä espanjankielisessä Latinalaisessa Amerikassa tai Espanjassa) 19,4 %, aasialaisia 7,7 %, mustia 1,8 % ja intiaaneja 0,7 %. Valkoihoisia (pois lukien latinot) oli 66,7 %.
Maantiede

Santa Cruz sijaitsee Tyynenmeren rannalla Santa Cruz Mountains -vuorijonon läheisyydessä. San Franciscoon on matkaa maanteitse noin 118 km.
Elokuu on keskimääräisesti lämpimin kuukausi, joulukuu kylmin. Ylin mitattu lämpötila on 42 °C (1971) ja alin –7 °C (1990). Suurin sadanta on helmikuussa.
Talous

Tärkeimmät elinkeinot ovat maatalous, matkailu, koulutus ja teknologia. University of California on suurin työnantaja. Santa Cruz on luonnonmukaisen viljelyn keskus.
Kulttuuri ja nähtävyydet

Santa Cruzissa ovat vuonna 1791 perustetun lähetysaseman Mission Santa Cruzin jäljennös, luonnonhistoriallinen museo Santa Cruz Museum of Natural History ja surffauksen historiaa esittelevä Santa Cruz Surfing Museum.
Kuumbwa Jazz Center on huomattava jazz-keskus. Santa Cruz Arboretum on Kalifornian yliopiston ylläpitämä puutarha. Año Nuevo State Park on luonnonpuisto, jossa voi tutustua muun muassa merinorsuihin.
Kaupungissa järjestetään vuosittain lukuisia yleisötapahtumia.
Main Beach ja Cowell Beach ovat kaupungin ranta-alueet.
Aiheesta muualla

Wikimedia Commonsissa on kuvia tai muita tiedostoja aiheesta .
City of Santa Cruz (Arkistoitu – Internet Archive) (englanniksi)
Santa Cruz Sentinel -paikallislehti (englanniksi)
(Arkistoitu – Internet Archive)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Sanna Saarinen (jalkapalloilija)

Sanna Saarinen toukokuussa 2017
Sanna Saarinen (s. 4. syyskuuta 1991) on suomalainen jalkapalloilija, joka edustaa naisten Liigassa pelaavaa PK-35 Vantaata. Pelipaikaltaan hän on keskikenttäpelaaja.
Ensimmäisen naisten maaottelunsa Saarinen pelasi maaliskuussa 2014. Vuoden 2016 loppuun mennessä hän on pelannut 17 maaottelua. Ensimmäisen maaottelumaalinsa hän teki kesäkuussa 2014 MM-karsintaottelussa Bulgariaa vastaan, toisen elokuussa 2014 vierasottelussa samaa joukkuetta vastaan ja kolmannen huhtikuussa 2016 EM-karsintaottelussa Montenegroa vastaan.
PK-35 Vantaan liigajoukkueessa Saarinen teki ensiesiintymisensä vuonna 2010. Hän on pelannut myös Yhdysvaltain yliopistosarjoissa Tennesseen yliopiston joukkueessa. Hän on ennen kauden 2022 alkua pelannut Suomen Liigassa 208 ottelua ja tehnyt niissä 80 maalia. Maaleistaan 20 hän teki kaudella 2014. Hän on voittanut Suomen-mestaruuden kausina 2010, 2011, 2012, 2014, 2015, 2016 ja 2018 sekä Suomen Cupin kausina 2012, 2013 ja 2016.
Ruotsin kansallismuseo

| Ruotsin kansallismuseo Nationalmuseum  |
| --- | --- |


Tyyppi:  kuvataide, taideteollisuus
Osoite:  Amiralitetsbacken 1 G:a Amiralitetet, 111 49 Stockholm  
Sijainti:  Blasieholmen, Tukholma
Perustettu:  1792/1866
Johtaja:  Susanna Pettersson
Kotisivut:  Nationalmuseum
Koordinaatit:  59°19′43″N, 18°04′40″E
 fiRuotsin kansallismuseo 
    
Kansallismuseon porraskäytävä, jossa on muun muassa Carl Larssonin maalaus.
Rembrandt van Rijn, Nuori nainen sivukuvassa, 1632.
Wilhelm Kåge, Liljeblå, 1917.
Johan Tobias Sergel, Amor ja Psyke, 1787.
Ruotsin kansallismuseo (ruots. Nationalmuseum) on Ruotsin suurin ja johtava taide- ja muotoilumuseo. Se sijaitsee Tukholmassa Blasieholmenin niemen kärjessä.
Ruotsin kansallismuseon johtaja on ollut vuodesta 2012 Berndt Arell  ja uudeksi johtajaksi tuli elokuun 2018 alusta Susanna Pettersson.
Rakennus

Museo avattiin nykyisessä rakennuksessa vuonna 1866, ja se oli ensimmäisiä julkisia taidemuseoita maailmassa. Rakennus on näkyvä osa Tukholman kaupunkikuvaa. Se edustaa uusrenessanssia ja muistuttaa tyyliltään Firenzen ja Venetsian renessanssia. Rakennuksen suunnitteli saksalainen arkkitehti Friedrich August Stüler ja sisätilat ruotsalainen Fredrik Wilhelm Scholander. Talon suunnittelu ja rakentaminen kestivät 20 vuotta, ja ne tulivat hyvin kalliiksi, sillä niissä käytettiin uudenaikaisia rakennustekniikoita. Scholanderin alkuperäistä suunnitelmaa ei kelpuutettu sellaisenaan, vaan suunnittelijaksi pyydettiin ajan johtavana museoidensuunnittelijana pidetty Stüler. Niin sanottu kustavilainen sali on Gustaf Lindgrenin suunnittelema lisäys vuodelta 1921.
Julkisivu on jonkin verran rapistunut vuosien varrella, sillä sen pääasiallisena pinnoitteena käytettiin Borghamnista tuotua Vätternin kalkkikiveä, joka oli laadultaan vaihtelevaa. Venetsialaistyylisessä portiikissa käytettiin ruotsalaista Kolmårdenin marmoria. Porraskäytävän seinät on koristeltu tunnettujen ruotsalaisten taidemaalarien tekemillä seinämaalauksilla, joista näyttävimpiä ovat Carl Larssonin maalaukset 1890-luvulta.
Kokoelma > Taustaa

Kokoelman historia ulottuu vuoteen 1500 ja Kustaa Vaasan Gripsholmin linnaan. Kuninkaallinen kokoelma kasvoi vähitellen hankintojen ja sotasaaliiden karttuessa. Kuningatar Kristiinan luovuttua kruunusta vuonna 1654 ja muutettua Roomaan hän alkoi työskennellä erityisesti Italian renessanssin mestareiden parissa. Kuninkaallisen palatsin tulipalo vuonna 1697 tuhosi monia taideaarteita.
Nykyinen kokoelma perustuu pääosin Carl Gustaf Tessinin ja Kustaa III:n kokoelmiin. Tessin toimi suurlähettiläänä Pariisissa vuosina 1739–1742 keräten tasokasta ranskalaista aikansa nykytaidetta. Museo perustettiin vuonna 1792 Kustaa III:n muistoksi, jolloin hänen  kokoelmansa siirtyi julkiseen omistukseen.
Kokoelma > Maalaustaide

Maalaustaiteen kokoelmassa on 10 800 teosta. Mukana on huomattavaa hollantilaista 1600-luvun ja ranskalaista 1700-luvun taidetta, kuten Rembrandtin Keittiöpalvelija ja Watteaun Rakkauden oppitunti. Museo omistaa useita ranskalaisten impressionistien teoksia sekä merkittävän venäläisten ikonien kokoelman.
Museossa on maailman suurin miniatyyritaiteen kokoelma.
Kansallismuseossa on erityisen näkyvästi esillä ruotsalainen taide 1500-luvulta 1800-luvulle. Ruotsin taidehistorian kohokohtia ovat muun muassa Roslinin Nainen ja huntu ja Zornin Juhannustanssi.
Kokoelma > Taidekäsityö ja muotoilu

Koristetaiteen, muotoilun ja teollisen muotoilun kokoelma kattaa ajan vuodesta 1300 nykypäivään. Kokoelmassa on noin 30 000 esinettä, josta kolmannes on keramiikkaa, mutta myös tekstiilitaidetta, lasia, jalometalliesineitä, huonekaluja ja kirjoja.
Uudet hankinnat koostuvat pääasiassa esineistä Ruotsista ja muista Pohjoismaista. Edustettuna on myös muiden maiden muotoilun kehitykseen vaikuttavia teoksia.
Osia muotoilukokoelmasta on esillä pysyvissä näyttelyissä, joiden otsikot ovat "Muoto Ruotsissa 1500-1740" sekä "Moderni muoto 1900-2000".
Kokoelma > Kuvanveisto

Museon kuvanveistokokoelmassa on tuhansia teoksia eri aikakausilta. Siihen kuuluvat myös museorakennuksen veistokset. Museo vastaa kolmesta erillisestä veistoskokoelmasta: Kustaa III:n antiikkimuseon (Kuninkaanlinnassa), Oragerie-museon (Ulrikssdalsin linna) ja Museum de Vriesin (Drottingholmin linna) kokoelmista.
Kuvanveistokokoelmassa on muun muassa Johan Tobias Sergelin, Johan Niklas Byströmin, Bengt Erland Fogelbergin ja Per Hasselbergin teoksia. Ulkomaisen taiteen kokoelma sisältää klassisen antiikin veistoksia ja maalauksia keskiajalta vuoteen 1900, esimerkiksi Francesco Lauran, Giovanni Bolognan, ja Adriaen de Vriesin teoksia.
Kokoelma > Piirustukset ja grafiikka

Museon kokoelma kattaa noin 500 000 piirustusta ja grafiikan vedosta keskiajan lopulta vuoteen 1900. Keskeisiä ovat Carl Gustav Tessinin hankkimat yli 2 000 mestaripiirustusta hänen Pariisin ajaltaan. Erityisen merkittäviä ovat myös Rembrandtin, Watteaun, Édouard Manet’n, Johan Tobias Sergelin, Carl Larssonin, Carl Fredrik Hillin ja Ernst Josephsonin teokset.
Kokoelma > Kansallinen muotokuvien ja linnojen kokoelma

Kansallismuseo vastaa useiden linnojen ja museoiden taide- ja taidekäsityökokoelmista eri puolilla Ruotsia. Osa siitä on Gripsholmin linnassa, jossa on kansallinen muotokuvakokoelma, Lackön, Ulriksdalin ja Nynäsin linnoissa.
Kokoelma > Tutkimus

Museon vastuulla on laajentaa ja syventää vastuualueellaan olevaa tietoa. Useita tutkimushankkeita toteutetaan museon oman henkilökunnan lisäksi ulkopuolisten tutkijoiden kanssa.
Kokoelma > Kirjasto ja arkistot

Museolla on yhteinen taidekirjasto Moderna Museetin kanssa. Museossa on  myös  valokuva-arkisto ja historiallinen arkisto. Eräs osa museota on Ruotsin muotokuva-arkisto (Svenska Porträttarkivet SPA), joka dokumentoi tai tekee ruotsalaisten taiteilijoiden muotokuvia.
Aiheesta muualla

Wikimedia Commonsissa on kuvia tai muita tiedostoja aiheesta .
Ruotsin kansallismuseon kotisivu (ruotsiksi)
Tukholman seudun taidemuseot
Fotografiska
Hallwylin museo
Itä-Aasian museo
Liljevalchin taidehalli
Millesgården
Moderna museet
Ruotsin arkkitehtuurimuseo
Ruotsin kansallismuseo
Waldemarsudde
Sengottainkoira

| Sengottainkoira> Avaintiedot |
| --- | --- |
Alkuperämaa:   Intia
Määrä:  uhanalainen
Alkuperäinen käyttö:  suurriistan metsästys
Nykyinen käyttö:  metsästyskoira
Muita nimityksiä:  Shenkottah Dog
FCI-luokitus:  ei FCI-rotu
Sengottainkoira on intialainen koirarotu.
Luonne ja käyttäytyminen

Kahden sengottainkoiran sanottiin riittävän aikuisen tiikerin nujertamiseen, joskin koirat toisinaan menettivät samalla henkensä.
Alkuperä

Rotu on kotoisin Keralan osavaltion Thiruvananthapuram-alueelta ja Tamil Nadun osavaltion Sengottai-kaupungista. Sitä käytetään suurriistan metsästykseen. Se on nykyisin sukupuuton partaalla, koska suurriistan metsästys on menettänyt suosiota ja suurriista itsessään harvinaistunut. Sen lähin sukulaisrotu on kombai.
Sengkangin asema

Sengkang on Singaporen Mass Rapid Transit -metrojärjestelmän asema Sengkangissa Singaporen koillisella suuralueella. Sitä käyttävät North East Linen junat sekä Sengkangin Light Rail Transit -pikaraitiotie.
Asema avattiin osana Sengkangin LRT:n itäistä lenkkiä 18. tammikuuta 2003. North East Line alkoi kulkea asemalta 20. kesäkuuta 2003 ja LRT:n läntinen lenkki 29. tammikuuta 2005.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North East Line
| NE1 HarbourFront | 5:45 |  | 6:05 |  | 23:30 |  |  |
| NE17 Punggol | 5:37 |  | 5:56 |  | 0:26 |  |  |
Sengkangin LRT
| SE1 Compassvale | 5:29 |  | 5:49 |  | 0:34 |  |  |
| SE5 Ranggung | 5:25 |  | 5:45 |  | 0:22 |  |  |
| SW1 Cheng Lim | 6:44 |  | 7:04 |  | 0:38 |  |  |
| SW8 Renjong | 5:30 |  | 5:50 |  | 20:31 |  |  |
Aiheesta muualla

Kuvia tai muita tiedostoja aiheesta Sengkangin asema Wikimedia Commonsissa
Sengkangin asema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Buangkok | North East Line | Seuraava asema: Punggol |
| 0 | 1 | 2 |
| --- | --- | --- |
| Edeltävä asema: Ranggung | Sengkangin LRT (itäinen) | Seuraava asema: Compassvale |
| 0 | 1 | 2 |
| --- | --- | --- |
| Edeltävä asema: Renjong | Sengkangin LRT (läntinen) | Seuraava asema: Cheng Lim |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sengkang MRT/LRT Station
Käännös suomeksi
Scott Travis

| Scott Travis |
| --- | --- |
 Scott Travis
Henkilötiedot
Syntynyt: 6. syyskuuta 1961 (ikä 63) Norfolk, Virginia, Yhdysvallat
Ammatti:  muusikko
Muusikko
Tyylilajit:  heavy metal,
Soittimet:  rummut
Yhtyeet:  Judas Priest, Racer X
  [ Muokkaa Wikidatassa ] [ ohje ]  
Scott Travis (s. 6. syyskuuta 1961 Norfolk, Virginia, Yhdysvallat) on metalliyhtyeiden Judas Priest, Fight ja Racer X rumpali, joista jälkimmäisessä hän soitti jo ennen Priestiä. Kesällä 2019 Travis oli mukana Thin Lizzyn juhlakiertueella.
Debyyttinsä Judas Priestissä Scott Travis teki vuonna 1990 albumilla Painkiller, kun Judas Priestin entinen rumpali Dave Holland erosi bändistä albumi Ram It Downin jälkeen.
Sibirjakovinsaari

Sibirjakovinsaari
Saaren sijainti Jeniseinlahden suulla.
| --- | --- |
Muut nimet:  Остров Сибирякова
Sijainti:  72°54′N, 79°11′E Venäjä
Pinta-ala:  846,7 km² 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Sibirjakova
Sibirjakovinsaari (ven. Остров Сибирякова, Ostrov Sibirjakova) on Venäjälle kuuluva asumaton saari Karanmeressä, Jeniseinlahden suulla. Saaren pinta-ala on 847 neliökilometriä, rantaviiva on 129,7 kilometriä pitkä ja saaren korkein paikka on 33 metrin korkeudella merenpinnasta.
Saari on nimetty Aleksandr Sibirjakovin mukaan.
Sibirin urheilukeskus

| Sibirin urheilukeskus |
| --- | --- |

Rakennuksen tiedot
Sijainti:  Novosibirsk, Venäjä
Koordinaatit:  55.071700°N, 82.943225°E
Avattu:  syyskuussa 1964
Kenttä:  jää
Käyttäjät
 Sibir Novosibirsk (1964-) 
Katsojakapasiteetti
 7 385 (jääkiekko) 
Lisää rakennusartikkeleitaArkkitehtuurin teemasivulla
Sibirin urheilukeskus on monitoimiareena, joka sijaitsee Novosibirskissä, Venäjällä. Jäähalli toimii päänsääntöisesti KHL-seura Sibir Novosibirskin kotipaikkana. Areenan kapasiteetti on 7 385 ihmistä.
| 0 | 1 | 2 | 3 |
| --- | --- | --- | --- |
| Bodrovin divisioona | Tarasovin divisioona | Harlamovin divisioona | Keskinen divisioona |
| Ufa-Arena | Arena-Metallurg | Arena-Omsk | Tatneft-Arena |
| Minsk-Arena | Podmoskovje-urheilupalatsi | Arena 2000 | Kazakstan-urheilupalatsi |
| Sokolniki-urheilupalatsi | Junost-urheilupalatsi | Volgar-urheilupalatsi | Ammattiyhdistysten urheilupalatsi |
| Kuznetsin metallurgien urheilupalatsi | Balašiha-Arena | Konsertti- ja urheilupalatsi Sibir | Vitjaz-jääpalatsi |
| Tšerepovetsin jääpalatsi | Pietarin jääpalatsi | Platinum Arena | Urheilullis-kulttuurinen kompleksi Neftehimik |
| Arena Mytištši | TsSKA-jääurheilupalatsi | Riika-areena | Lužniki |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Satoshō

| Satoshō |
| --- | --- |
 lippu:  vaakuna

Valtio:  Japani
Prefektuuri:  Okayaman prefektuuri
Pinta-ala:  
 – Kokonaispinta-ala:  12,23 km²
Väkiluku (2020):  10 960
 – Väestötiheys:  896,2 as./km²
Infobox OKVirheellinen NIMI-arvo: 
Satoshō (jap. 里庄町, Satoshō-chō) on maaseutukaupunki Japanin Okayaman prefektuurissa. Kunnassa asuu 10 960 asukasta, ja väestö kasvoi vuodesta 2015 0,06 prosentilla eli 31 henkilöllä. Pinta-ala on 12,23 neliökilometriä ja väestötiheys 896,2 asukasta neliökilometrillä. Satoshō on ainoa Asakuchin piirikunnan kunta.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 10 583 |  |
| 2000 | 10 782 | +199 |
| 2005 | 10 823 | +41 |
| 2010 | 10 916 | +93 |
| 2015 | 10 929 | +13 |
| 2020 | 10 960 | +31 |
Satunnaisotanta

Satunnaisotanta tarkoittaa, että otos on kerätty jollakin satunnaisuuteen perustuvalla menetelmällä. Jokainen alkio poimitaan populaatiosta riippumatta muiden alkioiden poiminnasta. Satunnaisotanta on tärkeää, koska sen ansiosta saatuja tuloksia voidaan yleistää koko populaatioon.
Yksinkertainen satunnaisotanta (simple random sampling, SRS) on yksinkertaisin otantamenetelmä, jossa jokaisella alkiolla on sama todennäköisyys tulla valituksi otokseen.
Yksinkertainen satunnaisotanta ei ole kaikissa tilanteissa tehokkain mahdollinen, koska otokseen valikoituvat alkiot eivät välttämättä ole perusjoukon tunnuslukujen estimoinnin kannalta informatiivisia. Siksi tarvitaan usein suhteellisen suuri otos perusjoukosta, jotta estimaatit olisivat tarkkoja. Suuren otoksen hankkiminen voi tulla kalliiksi, mikä vähentää otantamenetelmän käytettävyyttä. Mikäli perusjoukosta on saatavilla lisäinformaatiota, olisi mahdollista suorittaa tehokkaampi otanta käyttäen tätä lisätietoa.
Otanta voidaan tehdä joko palauttaen valittu alkio takaisin perusjoukkoon tai ilman palautusta. Tehtäessä otanta palauttaen sama alkio voi tulla otokseen monta kertaa.
Satupa’itea

| Satupa’itea |
| --- | --- |
 Alue tummanpunaisella Samoan kartalla
Valtio:  Samoa
Saari:  Savai’i
Pinta-ala:  127 km²
Väkiluku (2016):  5 261
Satupa’itea on yksi Samoan hallintoalueista. Se sijaitsee Savai’in saaren eteläosissa. Sen pinta-ala on 127 km² ja väkiluku oli vuoden 2016 väestönlaskennassa 5 261.